《满城风雨近重阳 其一》
清代·戴梓

满城风雨近重阳，门掩空濛薜荔长。何处扁舟频载菊，谁家新簏待飞觞。

一舟咏雪芦千顷，万里书天雁几行。行淖酿途人不出，振衣徒切望危冈。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。